ไปหาตรวจภายในจากอาการปวดท้องน้อยนิดๆ เกร็งๆ เดี๋ยวข้างซ้าย ข้างขวา มีตกขาวเป็นยืดๆเหนียวๆสีน้ำตาลเข้มค่ะ บางครั้งก็ออกมาเป็นน้ำ วันละไม่มาก ไม่มีกลิ่น เป็นมาประมาณ 1 สัปดาห์ ตรวจแล้วก็ไม่ได้ว่าอะไร แต่บอกว่ามีเลือดออกนิดหน่อย ให้ยา primolut n มาทานประมาณ 1 สัปดาห์ค่ะตอนนี้กำลังทานอยู่ ตกขาวสีน้ำตาลน้อยลงนิดหน่อยแต่วันนี้มีเมือกออกทางช่องคลอด ปนลิ่มเลือด แล้วมันมีเหมือนถุงน้ำเล็กๆอออกมาด้วยค่ะเป็นผลข้างเคียงของยาไหมคะ แล้วถ้าอาการที่กล่าวมากินยาแล้วไม่หายมีโอกาสเป็นโรคอะไรบ้างไหมคะ ก่อนปีใหม่เป็นทางเดินปัสสาวะติดเชื้อจะเกี่ยวข้องกันไหมคะ ขอบค่ะ
สวัสดีค่ะ อาการมีเลือดที่ออกผิดปกติจากช่องคลอดที่ไม่ใช่เลือดประจำเดือนนั้นอาจจะเกิดจาก ผลข้างเคียงของการใช้ยาคุมชนิดใดๆ ภาวะแทรกซ้อนจากการตั้งครรภ์ เลือดตามหลังการปฏิสนธิ การติดเชื้อที่ปากมดลูกหรือมดลูก การมีเนื้องอกที่มดลูกหรือปากมดลูก อวัยวะภายในอุ้งเชิงกรานอักเสบโดยยา primolut เป็นยาที่อาจจะช่วยให้ผนังมดลูกหนาขึ้น ไม่หลุดออกมาเป็นเลือด ให้ใช้ยาตามที่แพทย์สั่ง และหากระหว่างการใช้ยาหรือใช้ยาไปซักระยะแล้ว ยังมีอาการเลือดออกผิดปกติต่อเนื่องไม่ทุเลา ควรกลับไปพบแพทย์เพื่อตรวจเช็กซ้ำอีกครั้งว่ามีโรคหรือภาวะอื่นๆดังกล่าวมาที่ต้องได้รับการรักษาไปด้วยหรือไม่ การมีภาวะทางเดินปัสสาวะติดเชื้อ อาจจะมีเลือดปนออกมากับปัสสาวะได้เล็กน้อย แต่ไม่ควรออกมาเป็นมูกเลือดชัดเจนดังกล่าวมา ในตอนนี้ให้งดการมีเพศสัมพันธ์ไปก่อน และใช้ยาตามที่แพทย์สั่งเท่านั้น